CELEX: C2004/179/34
Language: fi
Date: 2004-07-10 00:00:00
Title: Asia T-176/04: Luigi Marcuccion 13.5.2004 Euroopan yhteisöjen komissiota vastaan nostama kanne

10.7.2004   
            
            
               FI
            
            
               Euroopan unionin virallinen lehti
            
            
               C 179/17
            
         Luigi Marcuccion 13.5.2004 Euroopan yhteisöjen komissiota vastaan nostama kanne
   (Asia T-176/04)
   (2004/C 179/34)
   Oikeudenkäyntikieli: italia
   Luigi Marcuccio, edustajanaan asianajaja Alessandro Distante, on nostanut 13.5.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa nimittävän viranomaisen päätöksen, jolla hylättiin kantajan pyyntö;
            
         
               —
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Esillä oleva kanne on nostettu sillä perusteella, että kantaja pyysi 1.4.2003 komissiolta seuraavaa: a) mikäli on olemassa Tri M. P. Simonnetin laatima lääkärinlausunto, joka tehtiin kantajan kotona 20.6.2002 suoritetun lääkärintarkastuksen yhteydessä, tästä lähetetään oikeaksi todistettu jäljennös kantajalle tai hänen tätä tarkoitusta varten nimeämälle lääkärille, ja jälkimmäisessä tapauksessa tästä lähettämisestä ilmoitetaan kirjallisesti kantajalle; b) mikäli lääkärinlausuntoa ei ole olemassa, tästä ilmoitetaan kantajalle kirjallisesti; c) mikäli on olemassa perusteita sille, että edellä a ja b kohdassa esitettyihin pyyntöihin ei voida suostua, tällaiset perusteet ilmoitetaan kantajalle kirjallisesti.
   Hiljaisen hylkäävän päätöksen jälkeen kantaja nosti esillä olevan kanteen.
   Kantaja vetoaa vaatimustensa tueksi seuraaviin perusteisiin:
   Lain rikkominen, koska virkamiehellä on oikeus saada tutustua kaikkiin sellaisiin itseään koskeviin asiakirjoihin, joita vastaajan palveluksessa olevat henkilöt ovat laatineet tehtäviään hoitaessaan, ja jotka näillä on hallussaan, ja tämä pätee myös lääkärinlausunnon osalta.
   Kantajan terveyttä sekä fyysistä ja psyykkistä koskemattomuutta koskevan oikeuden rikkominen, sekä yhteisön toimielimellä olevan, palveluksessaan olevan henkilön hyvinvoinnin huomioon ottamista koskevan velvoitteen rikkominen.
   Henkilöstösääntöjen 25 artiklassa säädetyn, toimien perustelemista koskevan velvollisuuden rikkominen.
   Huolenpitovelvoitteen rikkominen, koska vastaaja ei ole ottanut millään tavalla huomioon kantajan etua sen osalta, että hänen annettaisiin tutustua lääkärinlausunnon sisältöön, tai että se annettaisiin tiedoksi edes kantajan tätä tarkoitusta varten nimeämälle lääkärille, ja kantaja toteaa lisäksi, ettei hän ymmärrä, mitä yksikön etua vastaaja on halunnut suojata hylätessään kantajan pyynnön ja tämän jälkeen tehdyn valituksen.